open-index/open-wikipedia-markdown huggingface dataset:
போலனஅள்ளி

**போலனஅள்ளி** (*Boalanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவில் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1,548 வீடுகள் உள்ளன. கிராமத்தின் மொத்த மக்கள் தொகையானது 6,182 ஆகும். இதில் பெண்களின் எண்ணிக்கை 2,937 என்றும், ஆண்களின் எண்ணிக்கை 3,245 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
குன் யாங்கு

**குன் யாங்கு** (*Kun Yang*) சீனாவைச் சேர்ந்த ஓர் இயற்பியலாளராவார். 1967 ஆம் ஆண்டு இவர் பிறந்தார். 1994 ஆம் ஆண்டு யாங்கு இந்தியானா பல்கலைக்கழகத்தில் ஒடுக்கப்பட்ட பொருள் கோட்பாடு என்ற தலைப்பில் ஆராய்ச்சி மேற்கொண்டு முனைவர் பட்டம் பெற்றார். மூன்று ஆண்டுகளுக்குப் பின்னர் யாங்கு  பிரின்சுடன் பல்கலைக்கழகத்தில் தற்காலிகமாக பணியாற்றினார். இரண்டு ஆண்டுகளுக்குப் பின்னர் கலிபோர்னியா தொழில் நுட்ப நிறுவனத்தின் செர்மன் ஃபேர்சில்டு ஆய்வகத்தில் மூத்த ஆராய்ச்சியாளர் ஆனார். 1999 ஆம் ஆண்டு புளோரிடா மாநில பல்கலைக்கழகத்தில் சேர்ந்தார்.  தற்போது இப்பல்கலைக்கழகத்தில் பேராசிரியராகப் பணியாற்றுகிறார். 80 மதிப்பாய்வு செய்யப்பட்ட ஆய்வுக் கட்டுரைகளையும் எழுதியுள்ளார்.

குன் யாங்கின் ஆராய்ச்சி ஆர்வம் குவாண்டம் ஆல் அமைப்புகள், வழக்கத்திற்கு மாறான மீகடத்திகள் மற்றும் ஒழுங்கற்ற குவாண்டம் காந்தங்கள் உட்பட வலுவாக தொடர்புடைய மின்னணு அமைப்புகளில் கவனம் செலுத்துகிறது.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:சீன இயற்பியலாளர்கள்
பகுப்பு:இயற்பியலாளர்கள்
கே. இராதாகிருஷ்ணன் (அரசியல்வாதி)

**கே. இராதாகிருஷ்ணன்** (*K. Radhakrishnan*) (பிறப்பு 24 மே 1964) ஓர் இந்திய அரசியல்வாதி ஆவார். இவர் தற்போது கேரளாவின் பிணறாயி விஜயனின் இரண்டாவது அமைச்சகத்தில் பட்டியல் சாதியினரும் பட்டியல் பழங்குடியினரும் துறை, பிற்படுத்தப்பட்டோர் நலம், தேவஸ்வம், நாடாளுமன்ற விவகாரங்கள் ஆகிய துறைகளின் அமைச்சராக இருக்கிறார்.  மேலும், இந்தியப் பொதுவுடமைக் கட்சி (மார்க்சிசம்) கட்சியின் மத்திய குழு உறுப்பினராகவும் இருக்கிறார். இவர் 2006 முதல் 2011 வரை கேரள சட்டமன்றத்தின் முன்னாள் பேரவைத் தலைவராக இருந்தார். திருச்சூரைச் சேர்ந்த அரசியல்வாதியான இவர், 1996 முதல் 2001 வரை எ. கி. நாயனாரின் மூன்றாவது அமைச்சகத்தில் பட்டியல் சாதியினர், பட்டியல் பழங்குடியினர் விவகாரங்கள் மற்றும் இளைஞர் விவகார அமைச்சராகவும் பணியாற்றினார். இவர் சேலக்கரை சட்டமன்றத் தொகுதியிலிருந்து தேர்ந்தெடுக்கப்பட்டு, 1996 முதல் 2016 வரை சட்டமனற உறுப்பினராகப் பணியாற்றினார்.

## ஆரம்ப கால வாழ்க்கை
இவர், கேரளாவின் இடுக்கி மாவட்டத்தின் புல்லிக்கானம் வாகாமன் என்ற கிராமத்தில் 24 மே 1964 அன்று பிறந்தார். இவரின் தந்தை எம். சி. கொச்சுன்னி ஒரு தோட்டத் தொழிலாளி - தாயார் சின்னம்மா ஒரு இல்லத்தரசி. தொன்னூர்கரை பள்ளியில் தனது ஆரம்பக் கல்வியை முடித்த இவர் தனது உயர்நிலைப் பள்ளிக் கல்வியை சேலக்கரை பள்ளியில் முடித்தார். இராதாகிருஷ்ணன் வடக்காஞ்சேரி சிறீ வியாச என்எஸ்எஸ் கல்லூரியிலும், திருச்சூர் சிறீ கேரளா வர்மா கல்லூரியிலும் இளங்கலை பட்டப்படிப்பை முடித்து அரசியலில் ஈடுபட்டார். ஒரு நல்ல விவசாயியான இவர் தனது தொகுதி மக்களுடன் நெருக்கம் கொண்டவர். முன்னாள் அமைச்சராகவும், பேரவைத் தலைவராகவும் இருந்தபோதிலும் இவரது எளிமையான வாழ்க்கை முறை இவரை ஒரு சாதாரண மனிதனின் தலைவராக ஆக்கியுள்ளது.

## அரசியல் வாழ்க்கை
இவர், இந்திய மாணவர் சங்கத்தில் தீவிர உறுப்பினராக இருந்தார். சிறீ கேரளா வர்மா கல்லூரியின் பிரிவு செயலாளராகவும், சேலக்கரை பகுதி செயலாளராகவும், திருச்சூர் மாவட்ட செயலக உறுப்பினராகவும் அதன் தலைவராகவும் இருந்தார். இவர் செல்லக்கரை தொகுதி குழு செயலாளராகவும், இந்திய ஜனநாயக வாலிபர் சங்கத்தின் மாநில குழு உறுப்பினராகவும் பணியாற்றினார், இப்போது இவர் இந்தியப் பொதுவுடமைக் கட்சியின் (மார்க்சிசம்) மத்திய குழு உறுப்பினராக உள்ளார். 1991 ஆம் ஆண்டு திருச்சூர் மாவட்ட அமைப்புக்கு வள்ளத்தோள் நகர் பிரிவில் இருந்து தேர்ந்தெடுக்கப்பட்டார். 1996, 2001, 2006 இல் சட்டமன்றத்திற்கு தேர்ந்தெடுக்கப்பட்டார். 1996 முதல் 2001 வரை பிற்படுத்தப்பட்ட மற்றும் பட்டியல் சமூகங்கள் மற்றும் இளைஞர் விவகார நல அமைச்சராகப் பணியாற்றினார். இவர் 2001 முதல் 2006 வரை எதிர்க்கட்சித் தலைமைக் கொறடாவாகவும் இருந்தார்.

கே.ராதாகிருஷ்ணன் கேரள சட்டப் பேரவையின் 18வது பேரவைத் தலைவராகப் பணியாற்றினார்.

## மேற்கோள்கள்

பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
எம். விஜயகுமார்

**எம். விஜயகுமார்** (*M. Vijayakumar*) (பிறப்பு 5 அக்டோபர் 1950), இந்தியப் பொதுவுடமைக் கட்சியைச் (மார்க்சிசம்) சேர்ந்த ஓர் இந்திய அரசியல்வாதியாவார். இவர் கேரள சட்டமன்றத்தில் உறுப்பினராகவும், அமைச்சராகவும், பேரவைத் தலைவராகவும் பணியாற்றினார். இவர் இந்தியப் பொதுவுடமைக் கட்சியின் (மார்க்சிசம்) மாநில மற்றும் மத்திய குழுவில் இருந்தார். சட்டமன்ற உறுப்பினராக, முன்னாள் திருவனந்தபுரம் வடக்கு தொகுதியை பிரதிநிதித்துவப்படுத்தினார்.

## தொழில்
எம். விஜயகுமார், கேரளாவின் திருவனந்தபுரம் மாவட்டத்தில் நெடுமங்காடு அருகே உள்ள பனக்கோட்டில் 5 அக்டோபர் 1950 இல் பிறந்தார். கலையில் இளங்கலை பட்டம் பெற்ற இவர் இளங்கலை சட்டமும் பெற்றுள்ளார். இவர் மாணவர் இயக்கத்தின் மூலம் அரசியலில் நுழைந்தார். 1970இல் இந்திய மாணவர் சங்கத்திலும், 1980இல் இந்திய ஜனநாயக வாலிபர் சங்கத்திலும் தீவிரமாக பங்கேற்றார். தனது அரசியல் வாழ்க்கையின் போது, இவர் பல்வேறு காலங்களில் இந்திய மாணவர் சங்கத்தின் கேரள மாநில செயலாளரகவும், மாவட்ட செயலாளராகவும் இருந்துள்ளார். மேலும், இந்திய ஜனநாயக வாலிபர் சங்கத்தின் மாநில செயலாளராகவும், அகில இந்திய தலைவராகவும் இருந்துள்ளார். இந்தியப் பொதுவுடமைக் கட்சியின் (மார்க்சிசம்) மாநில குழு உறுப்பினராகவும் இருந்துள்ளார்.

நெருக்கடி நிலை காலத்தில், பல முறை கைது செய்யப்பட்டு காவலர்களால் தாக்கப்பட்டார். அப்போது திருவனந்தபுரம் பூஜாப்புரம் மத்திய சிறையில் நான்கு மாதங்கள் சிறையில் இருந்தார். 1981 செப்டம்பரில் நாடாளுமன்ற முற்றுகை உட்பட பல போராட்டங்களுக்கு தலைமை தாங்கினார். அனைவருக்கும் கல்வி , அனைவருக்கும் வேலை என்ற முழக்கத்தை எழுப்பி, அரசுப்பணிக்கு கேரள அரசுப்பணியாளர் தேர்வாணையம் மூலமாகவே நியமனங்கள் மேற்கொள்ளப்பட வேண்டுமெனக் கூறி போராட்டத்தில் தீவிரமாக பங்கேற்றார். இதன் காரணமாக காவல்துறையால் கொடூரமாகத் தாக்கப்பட்டார்.

1987, 1991, 1996 ஆகிய காலங்களில் கேரளா சட்டமன்றத்துக்கு இவர் தேர்ந்தெடுக்கப்பட்டார். 1996 முதல் 2001 வரை பத்தாவது கேரள சட்டப் பேரவைத் தலைவராகப் பணியாற்றினார். 2001 சட்டமன்றத் தேர்தலில், இவர் தோல்வியை சந்தித்தார். 2006இல் மீண்டும் வென்றார். அந்த சமயத்தில் மாநில அமைச்சரவையில் சட்ட அமைச்சரானார். 2011இல் தேர்தலில் போட்டியிடவில்லை. 2015 ஆம் ஆண்டில், கேரள சட்டமன்றத்தின் முன்னாள் சபாநாயகர் ஜி. கார்த்திகேயன் இறந்ததால் காலியாக இருந்த அருவிக்கரை இடைத்தேர்தலில் போட்டியிட்டார். ஆனால் கார்த்திகேயனின் மகன் கா. சு. சபரிநாதனால் தோற்கடிக்கப்பட்டார்.

இவர் தற்போது கேரள சுற்றுலா வளர்ச்சிக் கழகத்தின் தலைவராக உள்ளார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:மலையாள அரசியல்வாதிகள்
கா. சு. சபரிநாதன்

**கா. சு. சபரிநாதன்** (*K. S. Sabarinadhan*) (பிறப்பு 5 செப்டம்பர் 1983) இந்திய தேசிய காங்கிரசு கட்சியைச் சேர்ந்த ஒரு இந்திய அரசியல்வாதியாவார். இவர் 2015 முதல் 2021 வரை கேரள சட்டமன்றத்தில் அருவிக்கரை சட்டமன்றத் தொகுதியை பிரதிநிதித்துவப்படுத்தினார்.

## சொந்த வாழ்க்கை
சபரிநாதன் முன்னாள் அமைச்சரும் பேரவைத் தலைவருமான ஜி. கார்த்திகேயன் - மருத்துவர் எம். டி. சுலேகா தம்பதிக்கு 5 செப்டம்பர் 1983இல் பிறந்தார்.

இவர் 2005இல் திருவனந்தபுரம் பொறியியல் கல்லூரியில் மின் பொறியியலில் பட்டம் பெற்றார். அதன்பிறகு பெங்களூரிலுள்ள மைன்றீயில் தகவல் தொழில்நுட்ப  நிறுவனத்தில் சிறிது காலம் பணியாற்றினார். 2008இல் குருகிராமின் மேலாண்மை மேம்பாட்டு நிறுவனத்தில் முதுகலை வணிக மேலாண்மையை முடித்தார். அதன்பிறகு, மும்பையிலுள்ள  டாட்டா குழுமத்தில் பல வருடங்கள் பணியாற்றினார். இறுதியில் சர் ரத்தன் டாடா அறக்கட்டளையுடன் சில வருடங்கள் சுகாதாரம் மற்றும் ஊட்டச்சத்துப் பகுதிகளில் பணியாற்றினார்.

## குடும்பம்
thumb|தனது மனைவி திவ்யா எஸ். ஐயருடன் சபரிநாதன்
சபரிநாதன் இந்திய ஆட்சிப் பணி அதிகாரியான திவ்யா எஸ். ஐயர் என்பவரை மணந்தார். இதன் மூலம் கேரளாவின் முதல் சட்டமன்ற உறுப்பினர் -இந்திய ஆட்சிப்பணி அதிகாரி இணை என ஆனார். இவர்களுக்கு 9 மார்ச் 2019 இல் மல்ஹர் என்ற மகன் பிறந்தார்.

## அரசியல் வாழ்க்கை
2015 இல், சபரிநாதன் தனது தந்தையின் மரணத்தால் காலியாக இருந்த அருவிக்கரை தொகுதியில் நடந்த இடைத்தேர்தலில் போட்டியிட்டார். இவர் தன்னுடன் போட்டியிட்ட எம். விஜயகுமார் என்பவரை 10,128 வாக்குகள் வித்தியாசத்தில் தோற்கடித்தார்.

2016 கேரள சட்டமன்றத் தேர்தலில், இவர் அருவிக்கரை தொகுதியிலிருந்து மீண்டும் தேர்ந்தெடுக்கப்பட்டார். இவர் இந்தியப் பொதுவுடமைக் கட்சியின் (மார்க்சிசம்) வேட்பாளர் ஏ. ஏ. இரசீத்தை 21,314 வாக்குகள் வித்தியாசத்தில் தோற்கடித்தார். 2020இல், கேரள இளைஞர் காங்கிரசின் துணைத் தலைவரானார். 2021 கேரள சட்டப் பேரவைத் தேர்தலில், இவர் இந்தியப் பொதுவுடமைக் கட்சியின் (மார்க்சிசம்) ஜி. இசுடீவனிடம் 5046 வாக்குகள் பெற்று தோல்வியடைந்தார்.

## மேற்கோள்கள்

பகுப்பு:1983 பிறப்புகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
ஆ கொக்குளம் பேக்காமன் கருப்பசாமி கோயில்

**ஆனையூர் கொக்குளம் பேக்காமன் கருப்பசாமி கோயில்**, மதுரை மாவட்டம், திருமங்கலம் வட்டத்தில் உள்ள செக்கானூரணி அருகே ஏ. கொக்குளம் ஊராட்சியில் அமைந்துள்ளது. இக்கோயில் மதுரையிலிருந்து 30 கிலோ மீட்டர் தொலைவில் உள்ளது. ஏ. கொக்குளம் உள்ளிட்ட 6 கிராமங்களில்  கருப்பசாமி, அய்யனார், ஆதிசிவன், பேச்சியம்மன்,  காமாட்சியம்மன் மற்றும் முத்தையா சுவாமிகளுக்கு தனித் தனி கோயில்கள் உள்ளன. 21 ஆண்டுகளுக்கு ஒரு முறை நடைபெறும்  திருவிழாவின் முதல் நாளில் குதிரை எடுப்பு திருவிழா, பாறைப்பட்டி கிராமத்திலிருந்து பேக்காமன் கருப்பசாமி, அய்யனார் மற்றும் முத்தையா சுவாமி மற்றும் ஆதிசிவன் கோவில்களுக்கு கொண்டு செல்லப்படும் சுடுமண் குதிரைகளை எடுத்து செல்லும் நிகழ்வு நடைபெறும். மேலும்  பன்றிக்குத்து, கிடா வெட்டுதல் மற்றும் எருதுகட்டும் திருவிழாக்களும் நடைபெறும்.

## வரலாறு
பேக்காமன் கருப்பசாமி கோயில் பட்டியலினத்தவரின் குலசாமியாக பல ஆண்டுகள் இருந்ததது. கொக்குளம் கிராமத்தில் வசிக்கும் 15 குடும்பத்தைச் சேர்ந்த பட்டியலினத்தவரில் ஆண்கள் மட்டும் கோயிலுக்குள் அனுமதிக்கப்படுகின்றனர். பட்டியலினத்தைச் சேர்ந்த மற்றவர்கள் அனுமதிக்கப்படுவதில்லை. பெண்கள் பூப்படையும்வரை கோவிலுக்குள் அனுமதிக்கப்படுகின்றனர். இந்தக் கோயில் புறம்போக்கு நிலத்தில் அமைந்துள்ளது. ஆதிக்க சாதியினர் பட்டியலினத்தைச் சேர்ந்த மூன்று பங்காளிகளில் ஒரு பங்காளி வகையறாவை மட்டும் வசப்படுத்தி, கோயிலுக்குள் அனுமதித்துவிட்டு, பிறரைக் கோவிலைவிட்டு வெளியில் நிறுத்திவிட்டனர். அவர்கள் கோயிலுக்கு வெளியில் நின்றவாறே சாமியை வணங்க வேண்டும்.

இந்தக் கோயிலுக்குள் அனைவரும் வந்து வழிபட அனுமதி அளிக்க வேண்டும் என சென்னை உயர்நீதிமன்றம் தீர்ப்பில் கூறிவிட்ட நிலையில், 30 சூலை 2021 அன்று 50 பட்டியலினத்தவர்கள் மாவட்ட நிர்வாகத்தின் உதவியுடன் கோயிலில் நுழைந்து கருப்பசாமியை வழிபட்டனர். தங்கள் முன்னோர்கள் உருவாக்கிய கோயிலின் உள்ளே சென்று வழிபடும் உரிமையை 60 ஆண்டுகளுக்கும் மேலாக இழந்திருந்த ஆ. கொக்குளத்தைச் சேர்ந்த பட்டியலின மக்கள், 30 சூலை 2021 அன்று தங்கள் வழிபாட்டு உரிமையை நிலைநாட்டினர். 

## மேற்கோள்கள்


பகுப்பு:மதுரை மாவட்டத்திலுள்ள இந்துக் கோயில்கள்
பண்டைய லிபியா

**பண்டைய லிபியா** (**Ancient Libiya**) நைல் நதி பாயும் பண்டைய எகிப்திற்கு மேற்கே, அட்லசு மலைத்தொடருக்கு கிழக்கே, மத்திய தரைக் கடலின் கிரீட் தீவிற்கு தெற்கே அமைந்த பிரதேசம் ஆகும். 

எலனியக் காலத்தில் பெர்பர் மக்களை கிரேக்கர்கள் லிபியர்கள் என்றும்,அவர்கள் வாழ்ந்த பகுதியை லிபியா என்றும் அழைத்தனர். பண்டைய லிபியர்கள் சிவி மொழி மற்றும் பெர்பெர் மொழிகளைப் பேசினர்.

## வரலாறு

### எகிப்தை ஆண்ட லிபியாவின் மெஸ்வெஷ் மக்கள்
எகிப்தின் மூன்றாம் இடைநிலைக் காலத்தில் எகிப்தைக் கைப்பற்றிய, பண்டைய லிபியாவின் பெர்பர் மக்களின் ஒரு பிரிவினரான மெஸ்வெஷ் மக்கள் 22-ஆம் வம்சத்தினராக கீழ் எகிப்து (வடக்கு எகிப்து) மற்றும் நடு எகிப்து பகுதிகளை ஆண்டனர். மேலும் லிபியாவின் மெஸ்வெஷ் மக்கள் 23-ஆம் வம்சத்தினராக மேல் எகிப்தை (தெற்கு எகிப்து) ஆண்டனர். பண்டைய லிபியாவின் மெஸ்வெஷ் மக்கள் எகிப்தை கிமு 943 முதல் கிமு 728 முடிய 215 ஆண்டுகள் தனீஸ், ஹெராக்கிலியோபோலிஸ் மக்னா மற்றும் தீபை நகரங்களை தலைநகராகக் கொண்டு  ஆண்டனர்.

## மேற்கோள்கள்கள்

## வெளி இணைப்புகள்

*What Happened to the Ancient Libyans?, Chasing Sources across the Sahara from Herodotus to Ibn Khaldun by Richard L. Smith.
* Bunson, Margaret. "Libya." Encyclopedia of Ancient Egypt. New York: Facts on File, Inc., 1991
*Who Lived in Africa before the Roman Conquest?

பகுப்பு:லிபியா
புள்ளகுட்டிக்காரன்

**புள்ளக்குட்டிக்காரன்** (*Pullakuttikaran*) என்பது 1995 ஆம் ஆண்டு வெளியான இந்திய தமிழ் நாடகத் திரைப்படம் ஆகும். பார்த்திபன் எழுதி இயக்கிய. இப்படத்தில்  சங்கீதாவுடன் முக்கியக் கதாபாத்திரத்தில் பார்த்திபன் நடித்தார். மேலும் பிரகாஷ் ராஜ், ஊர்வசி, மலையாள நடிகர் சிறீனிவாசன் ஆகியோர் துணை வேடங்களில் நடித்துள்ளனர். இந்த படத்திற்கு தேவா இசையமைத்துள்ளார். திரைப்படம் கலவையான விமர்சனங்களுடன் 1995 சூலையில் வெளியானது.

## கதை
மூடுந்தில் அனாதைக் குழந்தைகளைப் பராமரித்துவரும் பார்த்திபன் பணத்தை திருடி தனது தேவைகளை நிறைவேற்றிக் கொள்கிறார். ஒரு நாடகத்தில் ஜோப்படி செய்வது போல்  நடித்தபோது பணம் எடுப்பதில் அவரது சாமர்த்தியத்தைக் கண்டு சங்கீதா அவரை காதலிக்கிறார். சங்கீதா புனித நூலை கட்டிக்கொண்டு, பார்த்திபனின் மனைவியாக தன் வாழ்க்கையை நடத்தத் தொடங்குகிறார். பார்த்திபன் அவளை மனைவியாக ஏற்றுக்கொள்ள தயங்கினாலும் பின்னர் மனம் தளர்கிறார்.

இருவருக்கும் தீய அமைச்சருடன் (சந்திரசேகர்) தங்கள் கடந்தகாலத்தில் தொடர்பு கொண்டவர்களாக உள்ளனர். கடந்த காலத்தில் சங்கீதாவை அமைச்சரின் மனவளர்ச்சி குன்றிய தம்பிக்கு (பிரகாஷ் ராஜ்)  கட்டாயத் திருமணம் செய்விக்க முயன்றபோது அவர் தப்பிச் சென்றுவிடுகிறார். அதேபோல கடந்த காலத்தில் பார்த்திபன்  தேர்தலில் சந்திரசேகருக்கு உதவுவதாக பாசாங்கு செய்து, அவர் கொடுத்த  பணத்தை வேறு  அரசியல் கட்சிக்கு மாற்றி செலவிடுகிறார். இதனால் அவர் வாக்குகளையும் ஆதரவையும் இழக்கிறார். தான் ஏமாற்றப்பட்டதை உணர்ந்த சந்திரசேகர் எதிர் கட்சியுடன் கைகோர்த்து பார்த்திபனின் அப்பாவி மனைவியை (ஊர்வசி) கொன்றுவிடுகிறார்.

இறுதியில், சந்திரசேகர் பார்த்திபனையும்,  சங்கீதாவையும் தேடி வருகிறார். பார்த்திபன் சந்திரசேகரைக் கொன்றுவிட்டு, தொடருந்தில் தனது குடும்பத்துடன் தப்பிச்செல்கிறார்.

## நடிப்பு

* பார்த்திபன் வீரையனாக
* சங்கீதா அம்முவாக
* ஊர்வசி அழகுவாக
* பிரகாஷ் ராஜ்
* வாகை சந்திரசேகர்
* மதன் பாப்
* ஸ்ரீனிவாசன்
* நாகேஷ்
* ஆர். எஸ். சிவாஜி

## தயாரிப்பு
இப்படத்தின் வழியாக கரு பழனியப்பன்  உதவி இயக்குநராக அறிமுகமானார்.

## இசை
இப்படத்திற்கு தேவா இசையமைத்ததுள்ளார் பாடல் வரிகளை வைரமுத்து எழுதியுள்ளார்.

## வெளியீடு
இந்தப் படம் 1995 சூலையில் கலவையான விமர்சனங்களுடன் வெளியானது. மேலும் வணிக ரீதியாக சிறப்பான வெற்றியை ஈட்டவில்லை. எம். பிரபாகரன் இந்த படத்தில் பணிபுரிந்ததற்காக நடித்ததற்காக சிறந்த கலை இயக்குனருக்கான தமிழ்நாடு அரசு திரைப்பட விருதை பெற்றார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
தாயின் மணிக்கொடி

**தாயின் மணிக்கொடி** (*Thaayin Manikodi*) என்பது 1998 ஆண்டு வெளியான இந்திய தமிழ் அதிரடி நாடகத் திரைப்படமாகும்.  அர்ஜுன் எழுதி இயக்கிய இப்படத்தில் அவர் முக்கியக் கதாபாத்திரத்தில் நடித்தார். இதில் அவருடன்  தபூ, நிவேதிதா ஜெயின் உள்ளிட்டோர் நடித்தனர். இந்த படம் ஒரு பயங்கரவாதியின் திட்டங்களை முறியடிக்கும் ஒரு நேர்மையான காவல் அதிகாரியின் கதையை விவரிக்கிறது. இப்படத்திற்கு வித்தியாசாகர் இசையமைத்தார். இந்த திரைப்படத்தின் தயாரிப்புப் பணிகள் 1997 ஆம் ஆண்டின் பிற்பகுதியில்  தொடங்கியது. படம் 1998 ஆகத்து 29  இல் வெளியானது.

## நடிகர், நடிகையர்

## தயாரிப்பு
இந்த படம் முதன்முதலில் 1996 சனவரியில் அறிவிக்கப்பட்டது. இயக்குநரும் முன்னணி நடிகருமான அர்ஜுன் துவக்கத்தில் விஜயசாந்தியை ஒரு முக்கிய பாத்திரத்தில் நடிக்கவைக்க எண்ணினார். இருப்பினும், படத்தின் தயாரிப்பாளர் சுதாகர் ராஜுவுடன் கருத்து வேறுபாடுகள் ஏற்பட்டதால் விஜயசாந்தி  பின்னர் இந்த படத்திலிருந்து விலகினார். இந்த படத்தின் தயாரிப்புப் பணிகள் 1996 அக்டோபரில் தொடங்கி முடிக்க ஓராண்டு ஆனது. இந்தி நடிகை தபூ மற்றும் வடிவழகி நிவேதிதா ஜெயின் ஆகியோர் முக்கிய கதாபாத்திரங்களில் நடித்து, அதன்வழியாக  தமிழ் படங்களில் அறிமுகமாயினர். அர்ஜுனின் முந்தைய படமான  *[[ஜெய்ஹிந்த் (திரைப்படம்)|ஜெய் ஹிந்த்]]* (1994) படத்தில் பிரபலமான பாடலின் வரியே இந்தப் படத்திற்கு பெயராக வைக்கப்பட்டது. இதுவும் அதே போன்று தேசபக்தியை கருப்பொருளாகக் கொண்ட படமாகும். 

இப்படமானது ஆங்காங் மற்றும் சுவிட்சர்லாந்தில் படமாக்கபட்டன. மேலும் ஆந்திராவின் மதனப்பள்ளியில் காட்சிகள் படமாக்கப்பட்டன. கலை இயக்குநர் தோட்டா தரணி படத்திற்கான கட்டமைப்புகளை உருவாக்கியுள்ளார். 1997 இல் நடந்த பெப்சி வேலைநிறுத்தத்தின் விளைவாக தயாரிப்புப் பணிகள் தாமதமாயின.

## இசை
இப்படத்திற்கு  வித்தியாசாகர் இசையமைத்த 6 பாடல்கள் இடம்பெற்றன.

## வெளியீடு
படம் துவக்கத்தில் 1997 நவம்பர் தீபாவளி விடுமுறையில் வெளியிட திட்டமிடப்பட்டது. ஆனால் பின்னர் பல மாதங்கள் தாமதமானது. இந்த படம் பின்னர் ஆகஸ்ட் 1998 இல் வெளியிடப்பட்டது. படத்தின் துவக்கத்தில் படத்தின் முன்னணி நடிகை நிவேதிதா ஜெயினுக்கு அஞ்சலி வாசகங்கள் இடம்பெற்றன. அவர் படம் வெளியாவதற்கு முன்பே இறந்துவிட்டார். இந்த படம் வணிக ரீதியாக நல்ல வரவேற்பைப் பெற்றது.

அசல் படம் வெளியான நான்கு ஆண்டுகளுக்குப் பிறகு, 2002 நவம்பரில் தெலுங்கில் *ஜாதிய பட்டாகம்* என்ற பெயரில் மொழிமாற்றம் செய்யப்பட்டு வெளியிடப்பட்டது.

## குறிப்புகள்

பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சார்லி நடித்த திரைப்படங்கள்
தளவாய்அள்ளி

**தளவாய்அள்ளி** (*Dhalavaihalli *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு  உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 12 கிலோமீட்டர் தொலைவிலும், நல்லம்பள்ளியில் இருந்து 10 கிலோமீட்டர் தொலைவிலும், தமிழ்நாட்டின் தலைநகரான சென்னையிலிருந்து 302 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1670 வீடுகள் உள்ளன. கிராமத்தின் மொத்த மக்கள் தொகையானது 6724 ஆகும். இதில் பெண்களின் எண்ணிக்கை 3244 என்றும், ஆண்களின் எண்ணிக்கை 3480 என்றும் உள்ளது. எழுத்தறிவு விழுக்காடு 58.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*தளவாய்அள்ளி பெருமாள் கோயில்
*தளவாய்அள்ளி சோமேஸ்வரர் கோயில்
*தளவாய் அள்ளி கோணப்பன்சாமி கோயில்
*தளவாய் அள்ளி காட்டு ராஜா கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பூதனஅள்ளி

**பூதனஅள்ளி** (*Budanahalli *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவில் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 585 வீடுகள் உள்ளன. கிராமத்தின் மொத்த மக்கள் தொகையானது 2,286 ஆகும். இதில் பெண்களின் எண்ணிக்கை 1,086 என்றும், ஆண்களின் எண்ணிக்கை 1,200 என்றும் உள்ளது.

## ஊரில் உள்ள கோயில்கள்
*பூதனஅள்ளி சென்றாயசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சிஞ்செங்கு சை

**சிஞ்செங்கு சை** (*Xincheng Xie*) சீனாவைச்  சேர்ந்த ஓர் இயற்பியல் பேராசிரியராவார். பீக்கிங் பல்கலைக்கழகத்தின் கல்வித் தலைவராகவும் இவர் பணியாற்றுகிறார்.

2008 ஆம் ஆண்டு பன்னாட்டு இயற்பியலுக்கான இவர் சார்ந்த  மன்றத்தின் பரிந்துரைக்குப் பிறகு  இரு பரிமாண எலக்ட்ரான் அமைப்புகளின் தத்துவார்த்த புரிதலுக்கான முக்கியப் பங்களிப்பு, சீனாவில் இயற்பியலின் முன்னேற்றத்திற்காக பணியாற்றியது,  சீனா மற்றும் அமெரிக்காவில் இளம் இயற்பியலாளர்களிடையே ஒத்துழைப்பை வளர்க்க முயற்சித்த்து, பல முக்கிய பன்னாட்டு பட்டறைகள் மற்றும் மாநாடுகளை ஒருங்கிணைத்த்து உள்ளிட்ட காரணங்களுக்காக அமெரிக்க இயற்பியல் சங்கம்  சிஞ்செங்கு சைக்கு உறுப்பினர் தகுதியை வழங்கியது. 
## மேற்கோள்கள்

பகுப்பு:வாழும் மக்கள்
பகுப்பு:இயற்பியலாளர்கள்
பகுப்பு:சீன அறிவியலாளர்கள்
கடகம்பள்ளி சுரேந்திரன்

**கடகம்பள்ளி சுரேந்திரன்** (*Kadakampally Surendran*) (பிறப்பு 1954 ஆம் ஆண்டு அக்டோபர் 12) கேரள அரசின் பிணறாயி விஜயனின் முதல் அமைச்சகத்தில் (2016-2021) கூட்டுறவு, சுற்றுலா, தேவஸ்வம் ஆகிய துறைகளின் அமைச்சராகப் பணியாற்றிய ஒரு இந்திய அரசியல்வாதி ஆவார். இந்தியப் பொதுவுடைமைக் கட்சியின் (மார்க்சிசம்) திருவனந்தபுரம் மாவட்டக் குழு செயலாளராகவும் கிட்டத்தட்ட ஒரு பத்தாண்டு காலம் (2007-2016) பணியாற்றினார். கேரள மாநில கூட்டுறவு வங்கியின் தலைவராகப் பணியாற்றினார் (2006-2008). கேரளாவின் 10வது சட்டமன்ற உறுப்பினராக கழக்கூட்டம் சட்டமன்றத் தொகுதியிலிருந்து 24000-க்கும் அதிகமான வாக்குகள் வித்தியாசத்தில் தேர்ந்தெடுக்கப்பட்டார். மேலும், பிற்படுத்தப்பட்டோர் நலக் குழுவின் தலைவராகவும் இருந்தார் (1996-2001). இவர் 30 ஆண்டுகளுக்கும் மேலாக திருவனந்தபுரத்தில் இடதுசாரி இயக்கம் மற்றும் முற்போக்கான கலாச்சார அமைப்புகளில் தீவிரமாக செயல்பட்டு வருகிறார்.

இந்தியப் பொதுவுடைமைக் கட்சியின் (மார்க்சிசம்) உறுப்பினரான இவர் தற்போது கட்சியின் கேரள மாநிலக் குழு உறுப்பினராக உள்ளார். இவர் திருவனந்தபுரம் மாவட்டத்தில் உள்ள கழக்கூட்டம் சட்டமன்றத் தொகுதியிலிருந்து 15வது கேரள சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:திருவனந்தபுரம் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
ஜான் கேல் (திரைத்தயாரிப்பாளர்)

**ஜான் கேல்** (*John Gale*) (பிறப்பு 2 ஆகஸ்ட் 1929)  ஒரு ஆங்கில நாடகத் திரைப்படத் தயாரிப்பாளர் மற்றும் கலை இயக்குநர் ஆவார்.

## வாழ்க்கை
கேல் பிராங்க் ஹைத் கேல் மற்றும் மார்த்தா எடித் கேல் (நீ எவன்ஸ்) ஆகியோரின் மகனாக 1929 ஆம் ஆகத்து 2 ஆம் நாள் பிறந்தார். இவர் கிறிஸ்துவின் மருத்துவமனை மற்றும்  நாடகக் கலைக்கான வெபர் டக்ளஸ் அகாதெமி ஆகியவற்றில் பயின்றார். 1950 ஆம் ஆண்டில், இவர் லிசலோட் ஆன் விராட்டனை மணந்தார். இவர்களுக்கு இரண்டு மகன்கள் உள்ளனர். 1960 ஆம் ஆண்டில் இலண்டனில்  தயாரிக்கும் வரை இவர் முதலில் ஒரு நடிகராக இருந்தார் 

இவர் 1985 ஆம் ஆண்டில் சிச்செஸ்டர் விழா அரங்கின் ஆறாவது கலை இயக்குநராக பேட்ரிக் கார்லேண்டிற்குப் பின் வந்தார். இவர் 1989 வரை ஐந்து விழாக் காலங்களை இயக்கியுள்ளார்.

1986 ஆம் ஆண்டில் கேல் சிச்செஸ்டர் விழாவுக்கான தியேட்டரின் செயற்குழுத் தயாரிப்பாளராக  முதல் இலண்டன் ரிவைவல் ஆப் இர்விங் பெர்லினின் இசையில் சுசி குவார்டோ ஆன்னி ஓகலேயாகவும், எரிக் பிளின் பிராங்க் பட்லாராகவும் நடித்த நாடகத்தைத் தயாரித்தார்.

*ராபர்ட் & எலிசபெத்தின் (சிச்செஸ்டர் விழா நடிகர்)* 1993 ஆம் ஆண்டு ஒலிப்பதிவில் கேல் நிர்வாகத் தயாரிப்பாளராக இருந்தார்.

## குறிப்புகள்

பகுப்பு:1929 பிறப்புகள்
பகுப்பு:வாழும் மக்கள்
ஹூண இராச்சியம்

**ஹூண மக்கள்** (**Hunas**) இமயமலையை ஒட்டிய திபெத் மற்றும் சீனப் பிரதேசங்களில் வாழ்ந்த மக்கள் ஆவார். ஹூண இராச்சியம், தற்கால சீனாவின் மேற்கில் உள்ள சிஞ்சியாங் மாகாணப் பகுதிகளைக் கொண்டிருந்தது. ஹூணர்கள் பரத கண்டத்துடன் அதிகம் தொடர்பில்லாதவர்கள். மகாபாரதம்  இதிகாசத்தில் ஹூணர்களை அடிக்கடி குடியிருப்புகளை மாற்றிக் கொண்டே இருக்கும் நாடோடி மக்கள் எனக்குறிப்பிடுகிறது.

## மகாபாரத்தில் ஹூண இராச்சியம்
பரத கண்டத்தின் வடக்கில்  வாழ்ந்த இனக்குழுவினரான ஹூணர்கள், யவனர்கள், மிலேச்சர்கள், குரூரர்கள், சீனர்கள், காம்போஜர்கள் குறித்த மகாபாரதம் இதிகாசத்தின் பீஷ்ம பருவம் அத்தியாயம் 9:4-இல் பேசப்படுகிறது.வரலாற்றாளர் வி. ஏ.  ஸ்மித் கூற்றின் படி, ஹுண மக்கள் பாரசீகத்தின் சாசானியப் பேரரசு ஆட்சியில் முதன் முதலாக அறியப்படுகிறார்கள்.  சாசானியப் பேரரசு
### ஹூண மக்களின் பிறப்பின் புராணக் கதைகள்
வசிட்டரின் தெய்வீக பசு மாட்டை விசுவாமித்திரர் படைகள் தாக்கிக் கைப்பற்ற முயன்ற போது, பசுவின் உடலிலிருந்து தோன்றிய வீரர்கள் விஸ்வாமித்திரரின் படைகளை அழித்தது. இந்த பசுவிலிருந்து தோன்றிய வீரர்களே ஹூண மக்கள் என மகாபாரதம் கூறுகிறது. 

பரத கண்டத்திற்கு வெளியே இருந்த ஹூண மக்களுடன், சிதியர்கள், யவனர்கள், சவரர்கள், புண்டரர்கள், கிராதர்கள், கசர்கள் போன்ற இனக்குழுக்களை மகாபாரதத்தின் ஆதி பருவம் அத்தியாயம் 1:177-இல்  விவரிக்கிறது.

### குருச்சேத்திரப் போரில் ஹூணர்கள்
ஹூண, நிசாத, பிசாச, லடாக்கியர்கள், உத்தரர்கள், சரவர்கள் மற்றும் வத்ச நாட்டு வீரர்கள் புடைசூழ  குருச்சேத்திரப் போரின் இரண்டாம் நாளில் தருமன் கலந்து கொண்டதாக மகாபாரதம் கூறுகிறது.

## இதனையும் காண்க
* ஹூணர்கள்
* ஹூனப் பேரரசு

## மேற்கோள்கள்

## வெளி இணைப்புகள்

பகுப்பு:மகாபாரதத்தில் நாடுகள்
தேசியத் தலைநகர் தில்லி அரசு (திருத்தச்) சட்டம், 2021

**தேசியத் தலைநகர் தில்லி அரசு (திருத்தச்) சட்டம், 2021**  (**Government of National Capital Territory of Delhi (Amendment) Act, 2021** or the **GNCTD Amendment Act**)இந்திய அரசு இத்திருத்தத் சட்டத்தை 28 மார்ச் 2021 அன்று இயற்றியது. 1991-ஆம் ஆண்டின் தேசியத் தலைநகர் தில்லி அரசுச் சட்டத்தில் திருத்தம் மேற்கொண்டதால், இனி மக்களால் தேர்ந்தெடுக்கப்படும் தில்லி அரசு மேற்கொள்ளும் ஏதேனும் நிர்வாக செயல்களுக்கு தில்லி துணைநிலை ஆளுநரின் கருத்து கேட்டறிய வேண்டும்.

## விளக்கம்
2021-ஆண்டின் தேசியத் தலைநகர் தில்லி அரசு (திருத்தம்) சட்டப்படி , இனி தில்லி அரசு சட்டமன்றத்தால் செய்யப்பட்ட எந்தவொரு சட்டத்திலும் குறிப்பிடப்பட்டுள்ள
**[[தில்லி அரசு]]** என்ற சொல் தில்லி துணை ஆளுநரை மட்டுமே குறிக்கும்.   இச்சட்டத்திருத்தமானது சட்டசபையின் நடைமுறை மற்றும் அன்றாட அலுவல்களை ஒழுங்குபடுத்துவதற்கான விதிகளை உருவாக்க சட்டமன்றத்தை அனுமதிக்கிறது. அத்தகைய விதிகள் மக்களவையில் நடைமுறை மற்றும் அன்றாட நடத்தை விதிகளுடன் ஒத்துப்போக வேண்டும் எனச்சட்ட திருத்தம் கூறுகிறது.

சட்டமன்றம் தன்னையோ அல்லது அதன் குழுக்களையோ இயக்கும் வகையில் கீழ் கண்ட சட்டங்கள் இயற்றுவது இந்த சட்ட திருத்தம் தடை செய்கிறது: (i) தில்லி தேசியத் தலைநகர் வளய நிர்வாகத்தின் விஷயங்களை கருத்தில் கொள்ளவும் மற்றும் (ii) நிர்வாக முடிவுகள் தொடர்பாக எந்த விசாரணையையும் நடத்தவும். மேலும், இந்த சட்டத்திருத்தம் அமலுக்கு வருவதற்கு முன் செய்யப்பட்ட அனைத்து விதிகளும் செல்லாது. தில்லி சட்டமன்றத்தால் நிறைவேற்றப்பட்ட  மசோதாக்கள் குடியரசுத் தலைவரின் பரிசீலனைக்கு பார்வைக்கு வைக்க வேண்டும்.

## மேற்கோள்கள்


பகுப்பு:தில்லி அரசு
பகுப்பு:இந்திய அரசின் சட்டங்கள்
எச்சனஅள்ளி

**எச்சனஅள்ளி** (*Echanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், நல்லம்பள்ளியில் இருந்து 20 கிலோமீட்டர் தொலைவிலும், மாநில தலையநகரான சென்னையிலிருந்து 290 கிலோமீட்டர் தொலைவிலும்  உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1156 வீடுகள் உள்ளன. கிராமத்தின் மொத்த மக்கள் தொகையானது 4853 ஆகும். இதில் பெண்களின் எண்ணிக்கை 2368 என்றும், ஆண்களின் எண்ணிக்கை 2485 என்றும் உள்ளது. மொத்த எழுத்தறிவு விகிதம் 54.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
*எச்சனஹள்ளி கரூர் மாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கே. தோப்பூர்

**கே. தோப்பூர்** (*K. Thoppur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி கிராமத்தில் மொத்தம் 2606 குடும்பங்கள் வசிக்கின்றனர். மொத்த மக்கள் தொகையானது 10339 ஆகும். இதில் பெண்களின் எண்ணிக்கை 5163 என்றும், ஆண்களின் எண்ணிக்கை 5176 என்றும் உள்ளது. மொத்த எழுத்தறிவு விகிதம் 73.35% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கடகத்தூர்

**கடகத்தூர்** (*Kadagathur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.

## அறிமுகம்
இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவிலும், மாநில தலையநகரான சென்னையிலிருந்து 291 கிலோமீட்டர் தொலைவிலும் உள்ளது. இந்தக் கிராமம் ஒரு பழமையான கிராமம் ஆகும் இந்தக் கிராமத்தில் இருந்து கண்டெடுக்கப்பட்ட புத்தர் சிலையானது  தருமபுரி அருங்காட்சியகத்தில் வைக்கப்பட்டுள்ளது. இந்தக் கிராமம் ஐந்து தெருக்களைக் கொண்டுள்ளது. அவை கவுண்டர் தெரு, கீழ் தெரு, பாவடை தெரு  மேல்தெரு மற்றும் சேரித் தெரு என்பவை ஆகும்.

கடகத்தூரில் வாழும் மக்களில் பெரும்பாலோர் வன்னியர் மற்றும் ஆதிதிராவிட மக்களாவார்.

இவ்வூரில் சோழர் காலத்தில் வெட்டப்பட்ட பாசன‌ ஏரி 800 ஏக்கருக்கு மேல் பரப்பளவுடன் கடகத்தூர் மக்கள் மற்றும் சுற்றுவட்டார கிராமங்களுக்கு பாசன வசதியை தருகின்றது.

அரசாங்கத்தால் அமைக்கப்பட்ட கடகத்தூர் கிளை நூலகத்தில் 13000க்கும் மேற்பட்ட நூல்களும் பல தினசரி, வார மற்றும் மாத இதழ்களும் உள்ளன.

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1456 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6096 ஆகும். இதில் பெண்களின் எண்ணிக்கை 2945 என்றும், ஆண்களின் எண்ணிக்கை 3151 என்றும் உள்ளது. மொத்த எழுத்தறிவு விகிதம் 64.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
*கடகத்தூர் சோமேசுவரர் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அமோசு சுமித்

**அமோசு பி. சுமித் III** (*Amos B. Smith III*; ஆகத்து 26, 1944 – பெப்ரவரி 3, 2025) ஓர் அமெரிக்க வேதியியலாளர் ஆவார்.

சிக்கலான இயற்கை பொருட்கள் உற்பத்தியின் ஒட்டு மொத்த தொகுப்பு மற்றும் பாலூட்டிகளின் இனக்கவர்ச்சி இயக்குநீர்  வேதியியல் ஆகியவற்றில் மேற்கொண்ட ஆராய்ச்சிகளுக்காக இவர் நன்கு அறியப்படுகிறார். 

மோனெல் வேதியியல் இயலுணர்வு மையத்திலும், பென்சில்வேனியா பல்கலைக்கழகத்தின் வேதியியல் துறையில் வேதியியலின் ரோட்சு-தாம்சன் பேராசிரியராகவும் பணியாற்றினார்.

அமோசு பி. சுமித் III அமெரிக்க கலை மற்றும் அறிவியல் கல்விக்கூடத்திலும், பாரிசு தொழிற்சாலை இயற்பியல் மற்றும் வேதியியல் உயர் கல்வி நிறுவனத்திலும் உறுப்பினராக இருந்துள்ளார். 

2015 ஆம் ஆண்டு  ராயல் வேதியியல் சமூகத்தின் கரிம வேதியியலுக்கான பெர்கின் பரிசு இவருக்கு வழங்கப்பட்டது.  புதிய கரிமவேதியியல் வினை வளர்ச்சி, சிக்கலான இயற்கைப் பொருட்கள் தயாரிப்புக்கான ஒட்டுமொத்த தொகுப்பு மற்றும் மருத்துவ வேதியியலுக்கான புதிய சிறிய மூலக்கூறுகள் ஆகியவற்றிற்கான இவரது சிறந்த பங்களிப்புகளுக்காக" இவ்விருது வழங்கப்பட்டது.  

## மேற்கோள்கள்

## வெளி இணைப்புகள்
* குழு வலைத்தளம் https://web.sas.upenn.edu/smithgroup

பகுப்பு:கரிம வேதியியலாளர்கள்
பகுப்பு:1944 பிறப்புகள்
பகுப்பு:2025 இறப்புகள்
பகுப்பு:அமெரிக்க வேதியியலாளர்கள்
ஜான் லிண்ட்பெர்க்

**ஜான் மோரோ லிண்ட்பெர்க்** (Jon Morrow Lindbergh)  (ஆகத்து 16, 1932 - சூலை 29, 2021) ஒரு அமெரிக்க ஆழ்நீர் தாவுநர் ஆவார். இவர் ஐக்கிய அமெரிக்க கடற்படை தகர்ப்பு நிபுணராகவும், வணிகரீதியான மூழ்காளராகவும் பணியாற்றினார். மேலும், 1960 களில் உலகின் ஆரம்பகால மீன்வளர்களுள் ஒருவர். இவர் குகை மூழ்கு நீச்சலில் ஒரு முன்னோடியாக இருந்தார், மேலும் விமானிகள் சார்லஸ் லிண்ட்பெர்க் மற்றும் ஆன் மோரோ லிண்ட்பெர்க் ஆகியோரின் குழந்தைகளில் ஒருவர் ஆவார்.
## ஆரம்ப கால வாழ்க்கை
லிண்ட்பெர்க்கின் அண்ணன் சார்லஸ் லிண்ட்பெர்க்கி இளையர் கடத்திக் கொலை செய்யப்பட்டதற்குப் பிறகு ஐந்து மாதங்கள் கழித்து 1932 ஆம் ஆண்டு ஆகஸ்ட் 16 அன்று பிறந்தார்.  ஜானின் பெற்றோர்கள் "ஜான்" என்ற பெயரை ஸ்காண்டிநேவியன் வரலாறு குறித்த ஒரு புத்தகத்தில் கண்டுபிடித்தனர். இவர் தனது தாயின் கர்ப்பத்தில் இருந்தபோது, இவரது பெற்றோருக்கு ஏராளமான உயிர் அச்சுறுத்தல் கடிதங்கள் மற்றும் தொலைபேசி அழைப்புகள் வந்தன. 1935 ஆம் ஆண்டில், புகைப்படக் கலைஞர்கள்  ஜானின் ஆசிரியர்களில் ஒருவர் ஜானை புகைப்படம் எடுப்பதற்காக  சாலையிலிருந்து வீட்டிற்கு அழைத்துச் சென்றார். ஜான் ஒரு துப்பாக்கி ஏந்திய துப்பறியும் நபரால் பாதுகாக்கப்படத் தொடங்கினார். லிண்ட்பெர்க்ஸ் விரைவில் அமெரிக்காவை விட்டு வெளியேற முடிவு செய்து இங்கிலாந்துக்கு பயணம் செய்தார்.

லிண்ட்பெர்க்கின் தந்தை இவருக்கு மூன்று வயதாக இருந்தபோது நீச்சல் கற்றுக் கொடுக்க முயன்றார். 1940ஆம் ஆண்டின் வசந்த காலத்தில் (அவருக்கு ஏழு வயதாக இருந்தபோது), இவரின் தந்தை இவரை ஒரு மேய்ச்சல் நிலத்தில் இருந்து தன்னைப் பாதுகாத்துக் கொள்ளக் கற்றுக் கொள்வதற்காக சூழ்நிலையில்இவரை ஒரு கத்தியுடன் விட்டு வந்தார். ஒரு இளைஞனாக, லிண்ட்பெர்க் தனியாக மூன்று நாள் படகுப் பயணம் செய்ய அனுமதிக்கப்பட்டார். கல்லூரிக்குச் செல்வதற்கு முன்பு அவர் விமானம் ஓட்டக் கற்றுக்கொண்டார், ஆனால் அவரின் தந்தை விமானப் பயணத்தைத் தொழிலாகத் தொடர வேண்டாம் என்று அறிவுறுத்தினார்.

## கடல்சார் திட்டத்தில் ஜான்
சூன் -சூலை 1964 இல், பெர்ரி தீவுகளில் (பஹாமாஸில் ஒரு சங்கிலி) நடத்தப்பட்ட எட்வின் லிங்கின் கடலில் மனிதன் என்ற திட்டத்தின் இரண்டாவது பரிசோதனையில் லிண்ட்பெர்க் பங்கேற்றார். இந்த முயற்சியில் லிண்ட்பெர்க்கின் சக மூழ்காளர்  ராபர்ட் ஸ்டோனிட் 1962 ஆம் ஆண்டில் உலகின் முதல் ஆழ்கடல் நீர்வாழ் தகுதி பெற்றவர் ஆவார். ஸ்டீனூயிட் மற்றும் லிண்ட்பெர்க் லிங்கின்  வாழ்விடத்தில் (கையடக்க நீர்மூழ்கி, ஊதிப்பெரிதாக்கப்பட்ட வாழிடம்) 49 மணிநேரம் 432 அடி ஆழத்தில், ஹீலியம்-ஆக்ஸிஜன் கலவையை சுவாசித்து வாழ்ந்தனர்.

## தனிப்பட்ட வாழ்க்கை
லிண்ட்பெர்க் மார்ச் 20, 1954 இல் இல்லினாய்ஸின் நார்த்ஃபீல்டில் பார்பரா ராபின்ஸை மணந்தார்.இவர்கள் விமானி மற்றும் கலைஞர் எரிக் லிண்ட்பெர்க் (1965 இல் பிறந்தவர்) உட்பட ஆறு குழந்தைகளின் பெற்றோர் ஆவர். இவரது இரண்டாவது திருமணம் எழுத்தாளர் பிலிப் வைலியின் மகள் கரேன் பிரையருடன் இருந்தது.  இவர்கள் 1997 ஆம் ஆண்டில் விவாகரத்து செய்தனர். லிண்ட்பெர்க் மௌரா ஜான்சனை மணந்தார், இவருடன் இரண்டு மகள்களைப் பெற்றார்.

இவரின் தந்தை இறக்கும் போது, லிண்ட்பெர்க் நியூயார்க் நகரத்தில் இருந்து ஹவாய்க்கு கொண்டு செல்லும் பொறுப்பை ஏற்றுக்கொண்டார், மேலும் இவரின் தந்தையின் கல்லறையை கட்ட உதவினார்.

இவர் சிறுநீரகப் புற்றுநோயால் மேற்கு வர்ஜீனியாவின் லூயிஸ்பர்க்கில் ஜூலை 29, 2021 அன்று 88 வயதில் இறந்தார்.

## மேற்கோள்கள்

பகுப்பு:2021 இறப்புகள்
பகுப்பு:1932 பிறப்புகள்
கோணங்கிஅள்ளி

**கோணங்கிஅள்ளி** (*Konangihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், மாநில தலையநகரான சென்னையிலிருந்து 309 கிலோமீட்டர் தொலைவிலும்  உள்ளது. 

## மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1558 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6445 ஆகும். இதில் பெண்களின் எண்ணிக்கை 3143 என்றும், ஆண்களின் எண்ணிக்கை 3302 என்றும் உள்ளது. மொத்த எழுத்தறிவு விகிதம் 57.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
*கோணங்கி அள்ளி பட்டாளம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
திரிதி பானர்ஜி

**திரிதி பானர்ஜி** (Dr. Dhriti Banerjee) இந்திய விலங்குகள் கணக்கெடுப்பு நிறுவனத்தின் முதல் பெண் இயக்குநர் ஆவார். இந்திய சுற்றுச்சூழல் மற்றும் வனங்கள் அமைச்சகத்தின் கீழ் இந்த விலங்குகள் கணக்கெடுப்பு நிறுவனம் செயல்படுகிறது.  2021 ஆகத்து 5 ஆம் நாள் இவர் இந்தப் பதவியில் நியமிக்கப்பட்டுள்ளார்.  இந்திய விலங்குகள் கணக்கெடுப்பு நிறுவனத்தின் 105 ஆண்டு கால வரலாற்றில் ஒரு பெண் இயக்குநராகியிருப்பது இதுவே முதல் முறையாகும். இவர் இதே நிறுவனத்தின் எண்ணிம வரிசை தகவல் திட்டத்தின் ஒருங்கிணைப்பாளராக 2012 ஆம் ஆண்டு முதல் பணியாற்றியுள்ளார் என்பதும் குறிப்பிடத்தக்கது. முன்னதாக இதே நிறுவனத்தில் இவர் இணை இயக்குநராகவும் பணியாற்றியுள்ளார். இந்திய விலங்குகள் கணக்கெடுப்பு நிறுவனத்தின் 100 ஆம் ஆண்டு விழாக் கொண்டாட்டத்தின் போது *தி குளோரியஸ் 100 உமன்ஸ் சயின்டிபிக் கான்ட்ரிபியூசன் இன் இசட் எஸ் ஐ* என்ற புத்தகத்தின் இணை ஆசிரியராக இருந்து வெளியிட்டார். 

## மேற்கோள்கள்

பகுப்பு:பெண் அறிவியலாளர்கள்
நிர்மல் குமாவத்

**நிர்மல் குமாவத்** (Nirmal Kumawat) பாரதீய ஜனதா கட்சியைச் சேர்ந்த ஒரு இந்திய அரசியல்வாதி ஆவார். இவரது தந்தையார் ஆனந்திலால்ஜி குமாவத் ஆவார். இவர் இராஜஸ்தான் மாநிலம் ஜெய்ப்பூர் மாவட்டத்தில் உள்ள புலேரா சட்டமன்றத் தொகுதியிலிருந்து வெற்றி பெற்ற சட்டமன்ற உறுப்பினர் ஆவார். குமவாத் இராஜஸ்தான் சட்டப் பேரவையில் மூன்று முறை உறுப்பினராவார். 2008 ஆம் ஆண்டில் முதல் முறையாக கீழவைக்கு தேர்ந்தெடுக்கப்பட்டார்.

## வெளி இணைப்புகள்
* ராஜஸ்தான் சட்டமன்றம்
## மேற்கோள்கள்

பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
மாத்தளை கார்த்திகேசு

**மாத்தளை கார்த்திகேசு** என அழைக்கப்படும் **கா. கார்த்திகேசு** (சனவரி 1, 1939 – ஆகத்து 6, 2021) ஈழத்து எழுத்தாளரும், இலங்கை நாடகக் கலையுலகின் முன்னோடிகளில் ஒருவரும் ஆவார். சிறுகதைகள், இலக்கிய, சமயக் கட்டுரைகள் பல எழுதியுள்ளார். அவள் ஒரு ஜீவநதி என்ற திரைப்படத்தைத் தயாரித்தவர்.

## வாழ்க்கைக் குறிப்பு
கார்த்திகேசு இலங்கை, மலையகத்தில் மாத்தளையில் பிறந்தார். மாத்தளை விஜே கல்லூரியிலும், கிறித்தவத் தேவாலயக் கல்லூரியிலும் கல்வி பயின்றார்.

## நாடகப் பங்களிப்பு
மாத்தளை கார்த்திகேசு 1958 முதல் கலைத்துறையில் ஈடுபட்டு வந்தார். ஏராளமான மேடை நாடகங்களை எழுதி மேடையேற்றியுள்ளார். இவரது முதல் நாடகம் *தீர்ப்பு*. பல நாடகங்களில் அவர் நடித்தும் உள்ளார். களங்கம் (1974), போராட்டம் (1975), ஒரு சக்கரம் சுழல்கிறது (1976) ஆகிய இவரது நாடகங்கள் தேசிய நாடக விழாக்களில் பரிசு பெற்றுள்ளன. இவர் எழுதிய *காலங்கள் அழிவதில்லை* என்ற நாடகம் 1974 இல் யாழ்ப்பாணத்தில் நடந்த நான்காவது உலகத் தமிழாராய்ச்சி மாநாட்டில் மேடையேற்றப்பட்டு பல அறிஞர்களின் பாராட்டைப் பெற்றது. 15 தடவைகளுக்கு மேல் மேடையேற்றப்பட்டது. இதே நாடகம் பின்னர் *காலங்கள்* என்னும் பெயரில் தொலைக்காட்சித் தொடராகத் தயாரிக்கப்பட்டு ஒளிபரப்பப்பட்டது. மலையகத் தோட்டத் தொழிலாளர்களின் வாழ்க்கையையும், அவர்களின் வறுமையையும் விவரிக்கும் நாடகமாக இது அமைந்தது. *குடும்பம் ஒரு கலைக்கதம்பம்* என்ற நாடகத்தையும் இவர் தொலைக்காட்சிக்காக எழுதியுள்ளார். மலையகத்தின் பாரம்பரிய காமன் கூத்தையும் தொலைக்காட்சிக்காக அமைத்திருந்தார்.

மலையக எழுத்தாளர் மன்றத்தின் செயலாளர், இலங்கைக் கவின் கலை மன்றத் தலைவர், இந்து சமயக் கலாசார அமைச்சின் நாடகக் குழு உறுப்பினர் ஆகிய பதவிகளில் இருந்துள்ளார்.

## திரைப் பங்களிப்பு
1980 ஆம் ஆண்டில் கார்த்திகேசு அவள் ஒரு ஜீவநதி என்ற இலங்கைத் தமிழ்த் திரைப்படம் ஒன்றைத் தானே கதை, வசனம் எழுதித் தயாரித்திருந்தார். டீன்குமார், கே. எஸ். பாலச்சந்திரன் ஆகியோருடன் கார்த்திகேசுவும் கதாநாயகியின் தந்தையாக நடித்திருந்தார். சில பாடல்களையும் எழுதியிருந்தார். பெரிய அளவில் இத்திரைப்படம் வெற்றி பெறவில்லை.

## வெளியிட்ட நூல்கள்
* *வழி பிறந்தது* (புதினம், குறிஞ்சி வெளியீடு)

## பட்டங்களும் விருதுகளும்
*1993 சாகித்திய விழாவில் *கலாஜோதி* என்ற விருதை இந்து சமயக் கலாசார அலுவல்கள் அமைச்சு வழங்கிக் கௌரவித்தது.
*இலங்கை மத்திய வங்கி நடத்திய நாடகப் போட்டியில் *காலங்கள்* நாடகத்திற்கு சிறந்த நாடகம், சிறந்த நடிப்பு, சிறந்த நாடகப் பிரதி ஆகிய பரிசுகள் வழங்கப்பட்டன.
*தேசிய திரைப்படக் கூட்டுத்தாபனம் நடத்திய போட்டியில் இவரது *சுட்டும் சுடர்கள்* என்ற திரைக்கதைப் பிரதிக்கு இரண்டாம் பரிசு கிடைத்தது.

## மேற்கோள்கள்

## வெளி இணைப்புகள்

*அஞ்சலி: மாத்தளை கார்த்திகேசு விடை பெற்றார்! மலையக மக்களின் ஆத்மாவின் குரல் ஓய்ந்தது ! - முருகபூபதி
*கலைஞர் மாத்தளை கார்த்திகேசு மறைந்தார், ஆகத்து 7, 2021

பகுப்பு:1939 பிறப்புகள்
பகுப்பு:2021 இறப்புகள்
பகுப்பு:ஈழத்து எழுத்தாளர்கள்
பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து நாடகாசிரியர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:இலங்கை மலையக எழுத்தாளர்கள்
பகுப்பு:மாத்தளை மாவட்ட நபர்கள்
சி. பாலகிருஷ்ணன்

டாக்டர் **சி.பாலகிருஷ்ணன்** (*C. Balakrishnan*) (1918-1997) திசுமாற்று அறுவை சிகிச்சை நிபுணராக இருந்தார். (மரக்கரா, சென்னை மாகாணம், இன்றைய கேரளா) இவர் இந்தியாவில் நவீன ஒட்டுறுப்பு அறுவை மருத்துவச் சிகிச்சையின் முன்னோடியாக இருந்தார். இவர் 1958 இல் நாக்பூரில் உள்ள மருத்துவக் கல்லூரி மருத்துவமனையில், இந்தியாவில் இரண்டாவது சுயாதீன ஒட்டுறுப்பு அறுவை மருத்துவச் சிகிச்சைத் துறையை நிறுவினார். 

## தொழில்
சண்டிகர், மருத்துவ கல்வி மற்றும் ஆராய்ச்சி முதுகலை நிறுவனத்தின் நிறுவன உறுப்பினர்களில் இவரும் ஒருவர்.  மதராசு மருத்துவக் கல்லூரியிருந்து தங்கப் பதக்கம் வென்ற இவர், 1946இல் இராணுவ மருத்துவமனையில் தற்காலிக அதிகாரியாக நியமிக்கப்பட்டார்.

இவர் பிரித்தானிய இந்திய இராணுவத்தில் அதிகாரியாக சேர்ந்தார். 1947இல் சுதந்திரத்திற்குப் பிறகு, ஒட்டுறுப்பு அறுவை மருத்துவச் சிகிச்சையில் மேலதிக பயிற்சி பெற இங்கிலாந்து சென்றார். அங்கு *தாமஸ் பொம்ஃப்ரெட் கில்னர்*, சர் *அரோல்ட் கில்லீஸ்* ஆகியோருடன் பணியாற்றினார்.

## திசுமாற்று அறுவை சிகிச்சை துறை
1950 இல் இங்கிலாந்திலிருந்து திரும்பி, நாக்பூர் அரசு மருத்துவக் கல்லூரியில் விரிவுரையாளராகச் சேர்ந்தார். நாட்டின் இரண்டாவது சுயாதீன ஒட்டுறுப்பு அறுவை மருத்துவச் சிகிச்சை துறை 1958இல் நாக்பூர், மருத்துவக் கல்லூரி மருத்துவமனையில் உருவாக்கப்பட்டது. இந்திய ஒட்டுறுப்பு அறுவை மருத்துவச் நிபுணர்கள் சங்கத்தின் முதல் கோடை மாநாடு நாக்பூரில் 1964இல் நடைபெற்றது.

மருத்துவக் கல்லூரி மருத்துவமனையின் ஒட்டுறுப்பு அறுவை மருத்துவச் சிகிச்சை நாக்பூர் துறையின் தலைவர் பதவியை விட்டு வெளியேறிய பிறகு, இவர் 1966இல் சண்டிகரின் மருத்துவ கல்வி மற்றும் ஆராய்ச்சி முதுகலை நிறுவனத்தை நிறுவினார்.

## சர்ச்சை
இவர், இந்தியாவில் ஒட்டுறுப்பு அறுவை மருத்துவச் சிகிச்சையின் முதல் சுயாதீன துறையைத் தொடங்கினார் என்று தவறாகக் கூறப்பட்டுள்ளது. நாக்பூரில் இத்துறை தொடங்குவதற்கு இரண்டு ஆண்டுகளுக்கு முன்பு, 1956இல் கொல்கத்தாவில் மருத்துவ கல்வி மற்றும் ஆராய்ச்சி முதுகலை நிறுவனம், சேத் சுக்லால் கர்னானி நினைவு மருத்துவமனை (முன்பு மாகாண பொது மருத்துவமனை) ஆகியவற்றில் இந்தியாவின் முதல் சுயாதீனமான ஒட்டுறுப்பு அறுவை மருத்துவச் சிகிச்சை துறையை ஆரம்பித்தவர் முராரி மோகன் முகர்ஜி என்பவராக கூறப்படுகிறது.

## மேற்கோள்கள்

## உசாத்துணை
* Classification of cleft lip and palate by Prof. C. Balakrishnan; now known as Nagpur Classification. 
* Balakrishnan C. (1975) Indian Classification of Cleft Lip and Palate. Ind. J. Plast. Surg. Vol 8, No. 1, p23-24.

பகுப்பு:1997 இறப்புகள்
பகுப்பு:1918 பிறப்புகள்
பகுப்பு:இந்திய மருத்துவர்கள்
முராரி மோகன் முகர்ஜி

**முராரி மோகன் முகர்ஜி** (*Murari Mohan Mukherjee*) (30 திசம்பர் 1914 - 26 ஜூலை 1988) இந்தியாவின் மேற்கு வங்காளத்தின் கொல்கத்தாவைச் சேர்ந்த பிரபல இந்திய ஒட்டுறுப்பு அறுவை சிகிச்சை நிபுணராவார்.

## ஆரம்பகால வாழ்க்கையும் கல்வியும்
இவர், பிரபலபாகல்பூரிலுள்ள தனது தாய் மாமா வீட்டில் பிறந்தார். இருப்பினும் இவரது குடும்பம் மேற்கு வங்கத்தின் ஹூக்லி மாவட்டத்திலுள்ள கூக்ளி-சூச்சுராவை பூர்வீகமாகக் கொண்டிருந்தது. 1931இல் கூக்ளி-சூச்சுராவில் உள்ள சிவ சந்திர சோம் பயிற்சி கழகத்தில் மெட்ரிகுலேசனில் தேர்ச்சி பெற்ற பிறகு கொல்கத்தாவின் மாநிலக் கல்லூரியில் இடைநிலைப் படிப்பை முடித்தார். அதைத் தொடர்ந்து 1949இல் கொல்கத்தா மருத்துவக் கல்லூரியில் மருத்துவப் பட்டம் பெற்றார். மேலும், கொல்கத்தா பல்கலைக்கழகத்தில் பொது அறுவை சிகிச்சை நிபுணர் பட்டத்தையும் முடித்தார். இவர் சர் *அரோல்ட் கில்லீஸ்*, *தாமஸ் பொம்ஃப்ரெட் கில்னரின்* கீழ் இங்கிலாந்தில் ஒட்டுறுப்பு அறுவை சிகிச்சையில் மேலதிக பயிற்சி பெற்றார். இங்கிலாந்தின் அரச கழக அறுவை சிகிச்சை நிபுணர்களின் கல்லூரி, எடின்பர்க்கின் அரச கழக அறுவை சிகிச்சை நிபுணர் கல்லூரி ஆகியவற்றிலிருந்து தனது கூட்டுத் தேர்வுகளில் தேர்ச்சி பெற்றார். மேலும், நவம்பர், 1951 இல் மருத்துவராக பணிபுரிய கொல்கத்தா திரும்பினார்.

## தொழில்
1956 ஆம் ஆண்டில் கொல்கத்தாவில் மருத்துவ கல்வி மற்றும் ஆராய்ச்சி முதுகலை நிறுவனம், சேத் சுக்லால் கர்னானி நினைவு மருத்துவமனை (முன்பு மாகாண பொது மருத்துவமனை) ஆகியவற்றில் இந்தியாவின் முதல் சுயாதீனமான ஒட்டுறுப்பு அறுவை மருத்துவச் சிகிச்சை துறையை இவர் தொடங்கினார்.

## இந்தியாவில் ஒட்டுறுப்பு அறுவை சிகிச்சையின் சமகாலத் துறைகள்
1945 ஆம் ஆண்டில், இரண்டு இந்திய முக அறுவை சிகிச்சை பிரிவுகள் நிறுவப்பட்டன. மருத்துவர் *ஜி.எம். பிட்ஸ்ஜிப்பன்* என்பவரின் தலைமையின் கீழ் புனே மாவட்டத்திலுள்ள கிர்கி/காட்கி  என்ற இடத்தில் முதல் அலகும், பின்னர், சிக்கந்தராபாத்தில்மருத்துவர் *எரிக் பீட்* தலைமையின் கீழ் இரண்டாம் அலகும் தொடங்கப்பட்டது. இராணுவ மருத்துவராக இருந்த சி.பாலகிருஷ்ணன் 1950இல் இங்கிலாந்திலிருந்து திரும்பி நாக்பூர் அரசு மருத்துவக் கல்லூரியில் விரிவுரையாளராகச் சேர்ந்தார். பின்னர், 1958 ஆம் ஆண்டில் நாக்பூரில் உள்ள மருத்துவக் கல்லூரி மருத்துவமனையில் நாட்டின் இரண்டாவது சுயாதீன ஒட்டுறுப்பு அறுவை சிகிச்சைத் துறையைத் தொடங்குவதில் முக்கியப் பங்கு வகித்தார்.

## மேற்கோள்கள்

பகுப்பு:1988 இறப்புகள்
பகுப்பு:1914 பிறப்புகள்
பகுப்பு:இந்திய மருத்துவர்கள்
கிரெய்க் ராபின்சன் (நடிகர்)

**கிரேக் பிலிப் ராபின்சன்** (பிறப்பு : அக்டோபர் 25, 1971) ஒரு அமெரிக்க நடிகர், நகைச்சுவை நடிகர், இசைக்கலைஞர் மற்றும் பாடகர் ஆவார். தி ஆபீஸ் (2005-2013) தொடரில் டாரில் பில்பின் மற்றும் புரூக்ளின் நயன் நயன் (2013 – 2021) தொடரில் டக் ஜூடி ஆகிய கதாப்பாத்திரங்களுக்காக நன்கு அறியப்படுகிறார். மோரிஸ் ஃப்ரம் அமெரிக்கா திரைப்படத்தில் அவரது நடிப்பிற்காக சிறந்த துணை ஆண் நடிகருக்கான இண்டிப்பெண்டன்ட் சுபிரிட் விருதுக்கு பரிந்துரைக்கப்பட்டார்.

## மேற்கோள்கள்
பகுப்பு:அமெரிக்க நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:அமெரிக்கப் பாடகர்கள்
சி. என். பாலகிருஷ்ணன்

**சி. என். பாலகிருஷ்ணன்** (*C. N. Balakrishnan*) (18 நவம்பர் 1934 &ndash; 10 திசம்பர் 2018)  ஓர் இந்திய அரசியல்வாதியும், சமூக சேவகரும் ஆவார். இவர் கூட்டுறவுத் துறை, காதி மற்றும் கிராமத் தொழில்கள் துறை, மாசு கட்டுப்பாடு துறை ஆகியவற்றின் அமைச்சராக உம்மன் சாண்டி அமைச்சகத்தின் கீழ் கேரள அரசின் அமைச்சராக இருந்தார். 2011 சட்டமன்றத் தேர்தலில் வெற்றி பெற்ற பிறகு கேரளாவின் வடக்காஞ்சேரி தொகுதியின் பிரதிநிதியானார்.
thumb|சி. என். பாலகிருஷ்ணன்

## ஆரம்ப கால வாழ்க்கை
நாராயணன் எழுத்தச்சன்-திருமதி. பாரு அம்மா தம்பதியினரின் மகனாக 1934 நவம்பர் 18 அன்று திருச்சூர் அருகே உள்ள புழக்கலில் பிறந்தார். இராமகிருஷ்ண ஆசிரமப் பள்ளியில் தனது கல்வியை முடித்த இவர் காதித் தொழிலாளியாக தனது வாழ்க்கையைத் தொடங்கினார். பின்னர் அரக்கால் குடும்பத்தைச் சேர்ந்த தங்கமணி என்ற ஆசிரியரை மணந்தார் இவர்களுக்கு சி. பி. கீதா (அரசியல்வாதி), மினி பல்ராம் என்ற இரு மகள்கள் இருக்கின்றனர்.

கே. கருணாகரனுடன் இவர் எப்போதும் நெருக்கமாக இருந்தார். கருணாகரனுடன் 50 ஆண்டுகளுக்கும் மேலாக பணியாற்றினார். பாலகிருஷ்ணன் கூட்டுறவு சங்கங்களில் வலுவான தலைவராக இருந்தார். மீனவர் சமுதாயத்தை ஒன்றிணைத்து அவ்ர்களை கூட்டுறவு சங்கங்களுக்குள் கொண்டு வந்தார். திருச்சூர் பால் விநியோகத் தொழிற்சங்கம், புறநாட்டுகரை சேவை கூட்டுறவு சங்கம் ஆகியவற்றுக்கு தலைமை தாங்கினார். இவர், கூட்டுறவு வங்கியின் துணைத் தலைவராகவும், பின்னர் மாவட்ட கூட்டுறவு வங்கியின் தலைவராகவும் ஆனார்.

## இதையும் பார்க்கவும்

* கேரள அரசு

## மேற்கோள்கள்

*Chandy gets his team

## வெளி இணைப்புகள்

* Minister for Co-operation Khadi and Village Industries and Pollution Control at the Government of Kerala

பகுப்பு:சிறுநீரகச் செயலிழப்பினால் இறந்தவர்கள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:சமூக சேவகர்கள்
பகுப்பு:திருச்சூர் மாவட்ட மக்கள்
பகுப்பு:2018 இறப்புகள்
பகுப்பு:1934 பிறப்புகள்
பாபு எம். பலிச்சேரி

**பாபு  எம். பலிசேரி** (*Babu M. Palissery*) இந்திய கம்யூனிஸ்ட் கட்சியின் (மார்க்சிசம்)  சார்பில் திருச்சூர் சட்டமன்றத் தொகுதியிலிருந்து கேரள சட்டமன்றத்துக்கு உறுப்பினராகத் தேர்ந்தெடுக்கப்பட்டுள்ளார். இவர், குன்னங்குளம் சட்டமன்றத் தொகுதியின் முன்னாள் உறுப்பினராகவும் பணியாற்றினார். குன்னங்குளம் சட்டசபைத் தொகுதியிலிருந்து 2006 முதல் 2016 வரை இரண்டு முறை தொடர்ந்து தேர்ந்தெடுக்கப்பட்டார்.  2006 கேரள சட்டமன்றத் தேர்தலில் இவர் தன்னை எதிர்த்து போட்டியிட்டவரை 21,785 வாக்குகள் வித்தியாசத்தில் வென்றார். 2011 கேரள மாநில சட்டமன்றத் தேர்தலில் குன்னங்குளத்திலிருந்து இரண்டாவது முறையாக கேரள சட்டமன்ற உறுப்பினராக தன்னை எதிர்த்து போட்டியிட்ட சி. பி ஜானை தோற்கடித்தார்.

## சொந்த வாழ்க்கை
சின்னப்பன் நாயர்-அம்மினியம்மா ஆகியோருக்கு மூத்த மகனாக சங்கரநாராயணனாகப் பிறந்தார். இவருக்கு அனியன், பாலாஜி, தங்கமோல், ராஜி என்ற நான்கு உடன்பிறப்புகள் உள்ளனர். 38 வயதில், இவர் இந்திரா என்பவரை மணந்தார். தம்பதியினருக்கு அஸ்வதி (மகள்), அகில் (மகன்) என்ற இரண்டு குழந்தைகள் உள்ளனர்.

## மேற்கோள்கள்

பகுப்பு:1958 பிறப்புகள்
பகுப்பு:கேரள சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
ஆராச்சி

**ஆராச்சி** (*Arachchi*; , **ஆரச்சி**) என்பது குடியேற்றக் காலத்தில் இலங்கையில் இருந்து வந்த ஒரு பதவிப் பெயர் ஆகும். இலங்கையின் பூர்வீகத் தலைவர்கள் அமைப்பில் உள்ளூர் மட்டத்தில் செல்வாக்குமிக்க இப்பதவி அரசுச் செயலாளரினால் வழங்கப்பட்டு வந்தது. இப்பதவியில் உள்ளவர் அப்பகுதி மக்கள் மீது அதிக கட்டுப்பாட்டைக் கொண்டிருந்தார். இவர் உள்ளூரில் அமைதியை நிலைநாட்டவும், வருவாய் வசூலை மேற்கொள்ளவும், நீதித்துறை செயல்பாடுகளுக்கு உதவுவதற்கும் பொறுப்பானவர் என்பதால் இப்பதவியில் உள்ளவர் பகுதி-நீதித்துறை அதிகாரங்களைக் கொண்டிருந்தார்.

இந்த நியமனங்கள் இடமாற்றத்திற்குட்படுத்தப்படாத பதவிகள் ஆகும். பொதுவாக மரபுவழியில், பிரித்தானிய முடியுரிமைக்கு விசுவாசமான, செல்வாக்கு மிக்க, பணக்காரக் குடும்பங்களில் இருந்து இப்பதவிகள் வழங்கப்பட்டன.

## வரலாறு
இலங்கையின் குடியேற்றக் கால ஆட்சிக்கு முன்னரே இந்தப் பதவி இருந்து வந்துள்ளது. கடலோரப் பகுதிகள் போர்த்துக்கீசர், இடச்சு, பின்னர் பிரித்தானிய ஆட்சியாளர்களால் கையகப்படுத்தப்பட்ட போது, அவர்கள் அவர்கள் தங்கள் நிர்வாக அமைப்பில் இப்பதவியைத் தக்க வைத்துக் கொண்டனர்.

பிரித்தானிய நிர்வாகத்தின் போது மாவட்ட அரச செயலாளரினால் அதிகாரப்பூர்வ, பெயரளவு நியமனங்கள் வழங்கப்பட்டன. இவை இடமாற்றம் செய்ய முடியாதவையாகவும், பொதுவாக பரம்பரை, உள்ளூர் மக்களுக்கு, அரசுக்கு விசுவாசமான பணக்கார செல்வாக்கு மிக்க குடும்பங்களிலிருந்து வழங்கப்பட்டன. உள்ளூரில் அமைதியை நிலைநாட்டவும், வருவாய் வசூல், மற்றும் நீதித்துறை செயல்பாடுகளுக்கு உதவுவதற்கும் பொறுப்பானவர் என்பதால் அவருக்கு குறைந்தளவு காவல்துறை அதிகாரங்களும் இருந்தன. கிராம விதானைகள் ஆராச்சிகளின் மேற்பார்வையில் பணியாற்றினர்.

1931-ஆம் ஆண்டில் இலங்கை அரசாங்க சபை அமைக்கப்பட்ட பின்னர், அவை உறுப்பினராக இருந்த எச். டபிள்யூ. அமரசூரிய என்பவர் இந்த உள்ளூர் தலைவர்கள் முறையைக் கேள்விக்குட்படுத்தினார். இதனை அடுத்து இம்முறைமையை விசாரிக்கவென எச். எம். வெடர்பேர்ன் என்பவரின் தலைமையில் ஓய்வுபெற்ற அரசு ஊழியர்கள், வழக்கறிஞர்கள் அடங்கிய ஆணையம் ஒன்று அமைக்கப்பட்டது. உள்ளூர்த் தலைவர் பதவிகளுக்குப் பதிலாக மாவட்ட வருவாய்த்துறை அலுவலர்களை நியமிக்க இக்குழு ஆலோசனை வழங்கியது. அதன்படி, ஊர்த்தலைவர் முறைமை ஒழிக்கப்பட்டது. ஆனாலும், முதலியார் (முதலி), முகாந்திரம் ஆகியவை கௌரவப் பட்டங்களாக அறிவிக்கப்பட்டு, அரசாங்கத்தால் வழங்கப்பட்டு வந்தன. இந்நடைமுறை 1956-ஆம் ஆண்டு வரை இருந்து வந்தது. சிறிய உள்ளூர்ப் பதவிகளான கிராம விதானை பதவிகள் 1970களில் கிராம சேவையாளர் என்ற இடமாற்றத்துடன் கூடிய பதவியாகத் தக்கவைக்கப்பட்டது.

## இவற்றையும் பார்க்க
* முதலியார் (இலங்கை)
* கிராம சேவையாளர்

## மேற்கோள்கள்

## வெளி இணைப்புகள்
*https://books.google.com/books?id=CmrJwQoPcsgC&lpg=RA2-PA592&ots=IdsSF2Mhk-&dq=Vidane%20of%20a%20village%20Dictionary&pg=RA2-PA592#v=onepage&q&f=false Definition of Vidane, Vidane Arachchi & Vidane Muhandiram as per Sinhala English Dictionary
*https://books.google.com/books?id=eUF_rS8FEoIC&pg=PA638&lpg=PA638&dq=Twentieth+Century+Impressions+of+Ceylon:+The+Native+Headman+System&source=bl&ots=IifHnP9Vkd&sig=zav_Fm_uT3hVc4uz6A2emTQ6pls&hl=en&sa=X&ei=egONT-vCKc_jrAejtMm_CQ&sqi=2&ved=0CBwQ6AEwAA#v=onepage&q&f=false Twentieth Century Impressions of Ceylon 
*http://www.island.lk/index.php?page_cat=article-details&page=article-details&code_title=29788  A vignette of British Justice in Colonial Ceylon
* ''The Mudaliyars Explained'' 
* Our Man in Cochin
*

பகுப்பு:பிரித்தானிய இலங்கை
பகுப்பு:இலங்கை அரசுப் பதவிகள்
எம். வி. கோவிந்தன்

**எம். வி. கோவிந்தன்** (*M. V. Govindan*) மேலும் **கோவிந்தன் மாஸ்டர்** எனவும் அழைக்கப்படும், இவர் இந்தியப் பொதுவுடமைக் கட்சியின் (மார்க்சிசம்)  மத்திய குழு உறுப்பினராக உள்ளார்.  மேலும், கேரளாவின் முக்கியமான அரசியல் தலைவருமாவார். இவர் மலையாள செய்தித்தாளான தேசாபிமானியின் முன்னாள் தலைமை ஆசிரியரும் ஆவார். இவர் மூன்று நூல்களையும் எழுதியுள்ளார். இவர் தற்போது உள்ளாட்சி அமைப்புகளுக்கான அமைச்சராக பணியாற்றுகிறார். 15 வது கேரள சட்டமன்றத்தில் தளிப்பறம்பு சட்டமன்றத் தொகுதியைப் பிரதிநிதித்துவப்படுத்துகிறார் 

## சொந்த வாழ்க்கை
இவர் மறைந்த கே.குஞ்சாம்பு - மறைந்த எம். வி. மாதவி ஆகியோருக்கு 23 ஏப்ரல் 1953 அன்று கண்ணூரின் மொராழாவில் பிறந்தார். இவரின் மனைவி, பி. கே. சியாமளா, அந்தூர் நகராட்சியின் தலைவராகவும், இந்தியப் பொதுவுடைமைக் கட்சியின் (மார்க்ச்சிசம்) கண்ணூர் மாவட்டக் குழு உறுப்பினராகவும் உள்ளார். இவர்களுக்கு சியாம்ஜித் , ரங்கீத் என்ற இரண்டு மகன்கள் உள்ளனர்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:மலையாள அரசியல்வாதிகள்
பகுப்பு:கண்ணூர் மாவட்ட மக்கள்